CELEX: 32017R1419
Language: lv
Date: 2017-08-04 00:00:00
Title: Padomes Regula (ES) 2017/1419 (2017. gada 4. augusts), ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā

5.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 204/1
            
         PADOMES REGULA (ES) 2017/1419
   (2017. gada 4. augusts),
   ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu (KĀDP) 2017/1427 (2017. gada 4. augusts), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Ar Padomes Regulu (ES) 2016/44 (2) tiek īstenoti pasākumi, kas paredzēti Padomes Lēmumā (KĀDP) 2015/1333 (3).
            
         
               (2)
            
            
               Apvienoto Nāciju Organizācijas Drošības padome 2017. gada 29. jūnijā pieņēma Rezolūciju (ANO DPR) 2362(2017), ar ko tā paplašināja pasākumu piemērošanu, tos attiecinot arī uz kuģiem, kas iekrauj, transportē vai izkrauj naftu, tostarp jēlnaftu un naftas pārstrādes produktus, kuri nelikumīgi eksportēti no Lībijas vai kurus mēģināts eksportēt no Lībijas, un turpmāk konkretizēja kritērijus iekļaušanai sarakstā.
            
         
               (3)
            
            
               Padome 2017. gada 4. augustā pieņēma Lēmumu (KĀDP) 2017/1427, ar ko groza Lēmumu (KĀDP) 2015/1333.
            
         
               (4)
            
            
               Šā pasākuma īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu, ka uzņēmēji visās dalībvalstīs to piemēro vienādi.
            
         
               (5)
            
            
               Tāpēc Regula (ES) 2016/44 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulu (ES) 2016/44 groza šādi:
   
               1)
            
            
               regulas 6. panta 1. punktu aizstāj ar šādu:
               “1.   II pielikumā iekļauj fiziskās vai juridiskās personas, vienības un struktūras, ko norādījusi Drošības padome vai Sankciju komiteja saskaņā ar ANO DPR 1970 (2011) 22. punktu, ANO DPR 1973 (2011) 19., 22. vai 23. punktu, ANO DPR 2174 (2014) 4. punktu ANO DPR 2213 (2015) 11. punktu un ANO DPR 2362 (2017) 11. punktu.”;
            
         
               2)
            
            
               regulas 15. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Ir aizliegts iekraut, transportēt vai izkraut naftu, tostarp jēlnaftu un naftas pārstrādes produktus, no Lībijas uz izraudzītajiem kuģiem, kas kuģo ar kādas dalībvalsts karogu, ja vien to nav atļāvusi dalībvalsts kompetentā iestāde pēc apspriešanās ar Lībijas valdības kontaktpunktu.”;
                        
                     
                           b)
                        
                        
                           panta 6. punktu aizstāj ar šādu:
                           “6.   Ir aizliegti tādi finanšu darījumi kā naftas, tostarp jēlnaftas un naftas pārstrādes produktu, kas atrodas uz izraudzītajiem kuģiem, pārdošana, izmantošana par kredītu un transportēšanas apdrošināšana, ja tā noteikusi Sankciju komiteja. Šādu aizliegumu nepiemēro ostas nodevu saņemšanai gadījumos, kas minēti 3. punktā.”
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 4. augustā
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  Skatīt šā Oficiālā Vēstneša 99. lpp.
   
      (2)  Padomes Regula (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV L 12, 19.1.2016., 1. lpp.).
   
      (3)  Padomes Lēmums (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV L 206, 1.8.2015., 34. lpp.).